stanford-oval/wikipedia huggingface dataset:
พระครูโสภณชัยคุณ (โสม จารุวณฺโณ)

| พระครูโสภณชัยคุณ (โสม จารุวณฺโณ) |
| --- | --- |

ชื่ออื่น: หลวงปู่บ้านเวินฯ , พระอุปัชฌาย์โสม
ส่วนบุคคล
เกิด: 1 พฤษภาคม พ.ศ. 2468 (86 ปี)
มรณภาพ: 21 มกราคม พ.ศ. 2555
นิกาย: มหานิกาย
การศึกษา: นักธรรมชั้นเอก
ตำแหน่งชั้นสูง
ที่อยู่: วัดบ้านเวินชัย จังหวัดยโสธร
อุปสมบท: 3 พฤษภาคม พ.ศ. 2490
พรรษา: 64
ตำแหน่ง: อดีตที่ปรึกษาเจ้าคณะตำบลผือฮี อดีตเจ้าคณะตำบลผือฮี และอดีตเจ้าอาวาสบ้านเวินชัย
พระครูโสภณชัยคุณ นามเดิม โสม พิมทุมมา ฉายา จารุวัณโณ พระภิกษุคณะมหานิกายชาวจังหวัดยโสธร อดีตที่ปรึกษาเจ้าคณะตำบลผือฮี อดีตเจ้าคณะตำบลผือฮี และอดีตเจ้าอาวาสวัดบ้านเวินชัย ตำบลผือฮี อำเภอมหาชนะชัย จังหวัดยโสธร
ประวัติ > ชาติกำเนิด

พระครูโสภณชัยคุณ เกิดเมื่อวันพุธ ที่ 1 เดือนพฤษภาคม พ.ศ. 2468 (ขึ้น 3 ค่ำ เดือน 6) ปีฉลู ณ บ้านดงบัง ตำบลกุดน้ำใส อำเภอฟ้าหยาด จังหวัดอุบลราชธานี (ปัจจุบันคืออำเภอค้อวัง จังหวัดยโสธร) เป็นบุตรคนแรกของคุณพ่อเพ็ง และคุณแม่ทา พิมทุมมา มีน้องร่วมอุทธรณ์ 1 คน คือ นายพรหม พิมทุมมา
ประวัติ > อุปสมบท

พระครูโสภณชัยคุณเข้าอุปสมบทเมื่อวันที่ 3 เดือนพฤษภาคม พ.ศ. 2490 ขณะมีอายุ 22 ปี ณ พัทธสีมาวัดชัยมงคล บ้านตูม ตำบลกุดน้ำใส อำเภอฟ้าหยาด จังหวัดอุบลราชธานี โดยมีพระอธิการโส จุนโท วัดชัยมงคล เป็นพระอุปัชฌาย์ เจ้าอธิการโส อหิสโก เป็นพระกรรมวาจาจารย์ เจ้าอธิการอ่อนสา สุจิตฺโต เป็นพระอนุสาวนาจารย์ ได้รับฉายาทางมคธภาษาว่า จารุวณฺโณ แปลว่า ผู้มีวรรณะดุจทอง
ตำแหน่งและหน้าที่

พ.ศ. 2496 ได้รับแต่งตั้งให้เป็นเจ้าอาวาสวัดบ้านเวินชัย ตำบลผือฮี อำเภอมหาชนะชัย จังหวัดอุบลราชธานี และได้จำพรรษาที่วัดบ้านเวินชัยแห่งนี้ตลอดมา กาลเวลาผ่านไปด้วยข้อวัตรปฏิบัติที่เคร่งครัด กิริยามารยาทงดงาม พูดจาน้อย สุขุม นุ่มนวล เหล่าบรรดาศิษยานุศิษย์พุทธศาสนิกชนที่มีความเคารเลื่อมใสศรัทธาในอำเภอมหาชนะชัย และอำเภอค้อวัง จังหวัดยโสธร จึงนิยมเรียกท่านตามวัดที่พำนักว่า หลวงพ่อบ้านเวินฯ จนเป็นชื่อที่ติดหูของคนในพื้นที่แถบนั้น
ต่อมาท่านได้เป็นเจ้าคณะตำบลผือฮี อำเภอมหาชนะชัย จังหวัดยโสธร ตลอดจนอายุ 80 ปี และได้รับพระบัญชาจากสมเด็จพระสังฆราชเจ้า กรมหลวงวชิรญาณสังวร แต่งตั้งให้ดำรงตำแหน่งเป็นที่ปรึกษาเจ้าคณะตำบลผือฮี อำเภอมหาชนะชัย จังหวัดยโสธร
ข้อวัตรปฏิบัติ

พระครูโสภณชัยคุณเป็นผู้ที่รักษาพระธรรมวินัยอย่างเคร่งครัด โดยมีครั้งหนึ่งในตอนเย็นท่านต้องเดินทางไปรับการรักษาตัวที่โรงพยาบาลยโสธร และต้องค้างคืนที่โรงพยาบาลด้วย เมื่อถึงแล้วปรากฏว่าผู้ที่ติดตามไปลืมหยิบผ้าสังฆาฏิของท่านไปด้วย ซึ่งในเรื่องพระวินัยข้อนี้มีว่า "...ภิกษุอยู่ปราศจากไตรจีวรมี ผ้าสังฆาฏิ, ผ้าอุตตราสงค์ และผ้าอันตรวาสกสิ้นราตรีหนึ่ง ต้องนิสสัคคิยปาจิตตีย์..." เมื่อท่านถามหาผ้าสังฆาฏิของท่านและรู้ว่าไม่มีใครเอามา ท่านบอกว่าให้กลับรถไปนำผ้าสังฆาฏิมา ถ้าไม่อย่างนั้นจะไม่ยอมไปนอนที่โรงพยาบาล เหตุเพราะกลัวอยู่ปราศจากผ้าสามผืนจนสิ้นคืนหนึ่งจะเป็นอาบัติข้อนี้ และเมื่อมีเวลาว่างท่านมักให้พระที่อยู่ปรนนิบัตินั่งอ่านพระปาฏิโมกข์ให้ท่านฟังเสมอ
สมณศักดิ์

พ.ศ. 2515 ได้รับพระราชทานสมณศักดิ์เป็นพระครูสัญญาบัตรช้นตรี ในราชทินนามที่พระครูโสภณชัยคุณ
พ.ศ. 2520 ได้รับพระราชทานเลื่อนสมณศักดิ์เป็นพระครูสัญญาบัตรชั้นโทในราชทินนามเดิม
พ.ศ. 2546 ได้รับพระราชทานเลื่อนสมณศักดิ์เป็นพระครูสัญญาบัตรชั้นเอกในราชทินนามเดิม
วัตถุมงคล

ประเภทวัตถุมงคลของพระครูโสภณชัยคุณ (โสม จารุวณฺโณ) แบ่งเป็น 3 รุ่น คือ
เหรียญรุ่นแรก เป็นรูปไข่หน้าตรงครึ่งองค์ ออกเนื่องในงานวางศิลาฤกษ์พระอุโบสถวัดตรีสุวรรณาราม บ้านซำ ตำบลสงยาง อำเภอมหาชนะชัย จังหวัดยโสธร พ.ศ. 2519 ไม่ทราบจำนวนการสร้างที่แน่นอน
เหรียญรุ่น 2 เป็นรูปไข่นั่งเต็มองค์ ออกวัดเวินชัย ไม่ทราบปีที่ออก และไม่ทราบจำนวนการสร้างที่แน่นอน
เหรียญรุ่น 3 เป็นรูปไข่นั่งเต็มองค์ ออกเนื่องในวาระสร้างศาลาวัดมหาธาตุ บ้านผือฮี ตำบลผือฮี อำเภอมหาชนะชัย จังหวัดยโสธร ไม่ทราบปีที่ออกและไม่ทราบจำนวนการสร้างที่แน่นอน
นอกจากนี้ยังมีวัตถุมงคลประเภทรูปถ่ายครึ่งองค์ ด้านล่างมีตัวหนังสือเขียนว่า "พระอุปัชฌาย์โสม" ด้านหลังเป็นตะกรุด, ล็อกเก็ตลักษณะเดียวกันแตกต่างตรงที่ด้านหลังเป็นตัวถัง และมียันต์พระเจ้าห้าพระองค์ซึ่งออกก่อนเหรียญ, ผ้ายันต์ซึ่งยุคแรกของท่านเขียนด้วยมือของท่านเอง ช่วงหลังมาเป็นยันต์ปั๊ม, ตะกรุดโทน ต้องมีผู้ไปขอหลวงพ่อจึงทำให้ ซึ่งพบเจอน้อยมาก ฯลฯ
มรณภาพ

พระครูโสภณชัยคุณ (โสม จารุวณฺโณ) ถึงแก่มรณภาพด้วยอาการสงบที่โรงพยาบาลยโสธร อำเภอเมืองยโสธร จังหวัดยโสธร เมื่อวันที่ 21 เดือนมกราคม พ.ศ. 2555 สิริอายุ 86 ปี 8 เดือน 20 วัน อยู่ในร่มเงาผ้ากาสาวพัตร์ 64 พรรษา และจัดให้มีการพระราชทานเพลิงศพ ณ เมรุพิเศษวัดบ้านเวินชัย ตำบลผือฮี อำเภอมหาชนะชัย จังหวัดยโสธร
ผ้ายันต์พระสีวลีของพระครูโสภณชัยคุณ (โสม จารุวณฺโณ)
โอเปก

| องค์การกลุ่มประเทศผู้ส่งน้ำมันออก (โอเปก) |
| --- | --- |
   ธงชาติ    ตราสัญลักษณ์  

สำนักงานใหญ่: เวียนนา ออสเตรีย
ภาษาราชการ: อังกฤษ
ประเภท: ข้อตกลงระหว่างประเทศ (International cartel)
สมาชิก:  12 ประเทศ (มิถุนายน 2024)   แอลจีเรีย    อิเควทอเรียลกินี    กาบอง    อิหร่าน*      อิรัก*      คูเวต*      ลิเบีย    ไนจีเรีย    สาธารณรัฐคองโก    ซาอุดีอาระเบีย*      สหรัฐอาหรับเอมิเรตส์    เวเนซุเอลา*     * สมาชิกผู้ก่อตั้ง   
ผู้นำ

• เลขาธิการ : Haitham Al-Ghais (1 สิงหาคม 2022)
 
สถาปนา: แบกแดด, อิรัก

• นิตินัย : กันยายน 1960
• พฤตินัย : มกราคม 1961
 
สกุลเงิน: ดัชนีของดอลลาร์สหรัฐต่อบาร์เรล (US$/bbl)
เว็บไซต์ www.opec.org
องค์การกลุ่มประเทศผู้ส่งออกน้ำมัน (อังกฤษ: Organization of Petroleum Exporting Countries) หรือ โอเปก (อังกฤษ: OPEC; /ˈoʊpɛk/ oh-pek) กำเนิดใน พ.ศ. 2503 มีสมาชิกก่อตั้ง 5 ประเทศ ประกอบด้วยประเทศซาอุดีอาระเบีย อิรัก อิหร่าน คูเวต และเวเนซุเอลา เดิมมีสำนักงานใหญ่ที่ประเทศสวิตเซอร์แลนด์ ปัจจุบัน โอเปกมีสมาชิกเพิ่มอีก 7 ประเทศ คือ สหรัฐอาหรับเอมิเรตส์ ไนจีเรีย แอลจีเรีย ลิเบีย กาบอง (ต่อมาถอนตัวในปี ค.ศ. 2008 แล้วกลับมาในปี ค.ศ. 2016) อิเควทอเรียลกินี และล่าสุดสาธารณรัฐคองโก รวมเป็น 12 ประเทศ โดยได้ย้ายสำนักงานใหญ่ไปที่กรุงเวียนนา ประเทศออสเตรีย ตั้งแต่ ค.ศ. 1965 กลุ่มโอเปกถือเป็นกลุ่มผู้ส่งออกน้ำมันที่สำคัญ ซึ่งหากกลุ่มโอเปกลดกำลังการผลิตลงก็จะส่งผลให้ราคาน้ำมันตลาดโลกปรับตัวสูงขึ้นรวมถึงประเทศทางเอเชียรวมทั้งประเทศไทยด้วยเช่นกัน แต่ถ้าหากกลุ่มโอเปกกลับมาเพิ่มการผลิตมากขึ้น ก็จะทำให้ราคาน้ำมันตลาดโลกปรับตัวลดลงด้วยเช่นเดียวกัน เนื่องจากมีการผลิตและส่งออกน้ำมันในปริมาณที่เพียงพอต่อมวลมนุษชาติโดยเฉพาะประเทศแถบเอเชีย
สมาชิก > ปัจจุบัน

| ประเทศ | ทวีป | ปีที่เข้าร่วม | ประชากร (พ> ศ. 2560) | พื้นที่ (กม> 2) | การผลิตปิโตรเลียม (บาร์เรลต่อวัน, 2016) | ปริมาณสำรองที่พิสูจน์แล้ว (บาร์เรล, 2016) |
| --- | --- | --- | --- | --- | --- | --- |
|  แอลจีเรีย | แอฟริกาเหนือ | 1969 | 40,606,052 | 2,381,740 | 1,348,361 | 12,200,000,000 |
|  อิเควทอเรียลกินี | แอฟริกากลาง | 2017 | 1,221,490 | 28,050 | ... | ... |
|  กาบอง | แอฟริกากลาง | 1975–1995, 2016 | 1,979,786 | 267,667 | 210,820 | 2,000,000,000 |
|  อิหร่าน | ตะวันออกกลาง | 1960 | 80,277,428 | 1,648,000 | 3,990,956 | 157,530,000,000 |
|  อิรัก | ตะวันออกกลาง | 1960 | 37,202,572 | 437,072 | 4,451,516 | 143,069,000,000 |
|  คูเวต | ตะวันออกกลาง | 1960 | 4,052,584 | 17,820 | 2,923,825 | 101,500,000,000 |
|  ลิเบีย | แอฟริกาเหนือ | 1962 | 6,293,253 | 1,759,540 | 384,686 | 48,363,000,000 |
|  ไนจีเรีย | แอฟริกาตะวันตก | 1971 | 185,989,640 | 923,768 | 1,999,885 | 37,070,000,000 |
|  สาธารณรัฐคองโก | แอฟริกากลาง | 2018 | 5,125,821 | 342,000 | 260,000 | 1,600,000,000 |
|  ซาอุดีอาระเบีย | ตะวันออกกลาง | 1960 | 32,275,687 | 2,149,690 | 10,460,710 | 266,578,000,000 |
|  สหรัฐอาหรับเอมิเรตส์ | ตะวันออกกลาง | 1967 | 9,269,612 | 83,600 | 3,106,077 | 97,800,000,000 |
|  เวเนซุเอลา | อเมริกาใต้ | 1960 | 31,568,179 | 912,050 | 2,276,967 | 299,953,000,000 |
| โอเปกรวม | โอเปกรวม | โอเปกรวม | 483,630,000 | 12,492,695 | 35,481,740 | 1,210,703,000,000 |
| ทั่วโลกรวม | ทั่วโลกรวม | ทั่วโลกรวม | 8,175,119,000 | 510,072,000 | 80,622,287 | 1,650,585,000,000 |
| เปอร์เซ็นต์โอเปก | เปอร์เซ็นต์โอเปก | เปอร์เซ็นต์โอเปก | 6.3% | 2.4% | 44% | 73% |
1 2  1 บาร์เรลปิโตรเลียม (bbl) ประมาณ 42 แกลลอนสหรัฐอเมริกาหรือ 159 ลิตรหรือ 0.159 ม.3แตกต่างกันเล็กน้อยกับอุณหภูมิ ในบริบทซูเปอร์แทนเกอร์จะถือ 2,000,000 บาร์เรล (320,000 ม.3) และอัตราการผลิตปัจจุบันของโลกจะใช้เวลาประมาณ 56 ปีในการทำให้ปริมาณน้ำมันสำรองที่พิสูจน์แล้วในปัจจุบันของโลกหมดลง and the world's current production rate would take approximately 56 years to exhaust the world's current proven reserves.
สมาชิก > อดีต

| ประเทศ | ทวีป | ปีที่เข้าร่วม | ประชากร (พ> ศ. 2560) | พื้นที่ (กม> 2) | การผลิตปิโตรเลียม (บาร์เรลต่อวัน, 2016) | ปริมาณสำรองที่พิสูจน์แล้ว (บาร์เรล, 2016) |
| --- | --- | --- | --- | --- | --- | --- |
|  แองโกลา | แอฟริกาใต้ | 2007–2023  | 28,813,463 | 1,246,700 | 1,769,615 | 8,423,000,000 |
|  เอกวาดอร์ | อเมริกาใต้ | 1973–1992, 2007–2020 | 16,385,068 | 283,560 | 548,421 | 8,273,000,000 |
|  อินโดนีเซีย | เอเชียตะวันออกเฉียงใต้ | 1962–2008, ม.ค.–พ.ย. 2016 | 261,115,456 | 1,904,569 | 833,667 | 3,692,500,000 |
|  กาตาร์ | ตะวันออกกลาง | 1961–2019 | 2,569,804 | 11,437 | 1,522,902 | 25,244,000,000 |
หม่อมเจ้าอติวงศ์วิวัสวัติ สุริยง

| หม่อมเจ้าอติวงศ์วิวัสวัติ สุริยง |
| --- | --- |
หม่อมเจ้า ชั้น 5
ประสูติ: 11 กรกฎาคม พ.ศ. 2460
สิ้นชีพิตักษัย: 21 พฤศจิกายน พ.ศ. 2549 (89 ปี)
พระราชทานเพลิง: 5 มิถุนายน พ.ศ. 2550 เมรุ วัดพระศรีมหาธาตุวรมหาวิหาร
หม่อม: สุลาลีวัลย์ สุวรรณทัต
พระบุตร: หม่อมราชวงศ์ธิติสาร สุริยง หม่อมราชวงศ์ประยูรพันธุ์ สุริยง หม่อมราชวงศ์นันทนา สุริยง หม่อมราชวงศ์อำพน สุริยง หม่อมราชวงศ์อัจจิมา สุริยง
ราชสกุล: สุริยง
ราชวงศ์: จักรี
พระบิดา: พระเจ้าบรมวงศ์เธอ กรมหมื่นไชยาศรีสุริโยภาส
พระมารดา: หม่อมเรณิ สุริยง ณ อยุธยา
ศาสนา: พุทธ
หม่อมเจ้าอติวงศ์วิวัสวัติ สุริยง (11 กรกฎาคม พ.ศ. 2460 - 21 พฤศจิกายน พ.ศ. 2549) ทรงเป็นพระโอรสใน พระเจ้าบรมวงศ์เธอ กรมหมื่นไชยาศรีสุริโยภาส ต้นราชสกุล สุริยง ประสูติแต่หม่อมเรณิ สุริยง ณ อยุธยา
พระประวัติ

หม่อมเจ้าอติวงศ์วิวัสวัติ สุริยง เป็นโอรสใน พระเจ้าบรมวงศ์เธอ กรมหมื่นไชยาศรีสุริโยภาส กับ หม่อมหม่อมเรณิ สุริยง ณ อยุธยา ประสูติเมื่อวันที่ 11 กรกฎาคม พ.ศ. 2460 เป็นพระราชนัดดาในพระบาทสมเด็จพระจุลจอมเกล้าเจ้าอยู่หัว ทรงสำเร็จการศึกษาชั้นมัธยมศักษา จากโรงเรียนวชิราวุธวิทยาลัย
ทรงมีพระเชษฐา 2 องค์ และพระขนิษฐา 1 องค์   รวมกัน 3 องค์ดังนี้
หม่อมเจ้าโกศลสุริยาทิตย์ สุริยง
หม่อมเจ้ากิติสุริโยภาส สุริยง
หม่อมเจ้าหญิงสุวรรณกุมารี สุริยง
เสกสมรส

หม่อมเจ้าอติวงศ์วิวัสวัติ สุริยง ทรงสมรสกับหม่อมสุลาลีวัลย์ สุริยง ณ อยุธยา (สุลาลีวัลย์ สุวรรณทัต อดีตนักแสดงอาวุโส) มีบุตรธิดา 5 คน
หม่อมราชวงศ์ธิติสาร สุริยง สมรสกับ อัมพร ประทีปะเสน มีบุตรธิดา 7 คน ดังนี้
หม่อมหลวงพรสุรีย์ สุริยง (คุณหลาน) สมรสกับ อันโตนิโอ กุซมัน
หม่อมหลวงอติพันธุ์ สุริยง (คุณเล็ก)
หม่อมหลวงแสงสุรีย์ สุริยง (คุณน้อง) สมรสกับ นันทชัย ศราสรทัต
หม่อมหลวงธิติพันธุ์ สุริยง (คุณนก) (26 กุมภาพันธ์ พ.ศ. 2505 – 14 มกราคม พ.ศ. 2563) สมรสกับ จิราพัชร พุทธนาวงศ์
หม่อมหลวงสุรีย์วัล สุริยง (คุณปุ้ม) (12 กันยายน พ.ศ. 2506 – 25 กันยายน พ.ศ. 2565) สมรสกับ ชนันธร บุญราย
หม่อมหลวงอำไพ สุริยง (คุณหญิง) (11 สิงหาคม พ.ศ. 2511 – 14 ธันวาคม พ.ศ. 2536)
หม่อมหลวงฐิติพร สุริยง (คุณยุ้ย) สมรสกับ นิพนธ์ บริสุทธิ์บงกช
หม่อมราชวงศ์ประยูรพันธุ์ สุริยง
หม่อมราชวงศ์หญิงนันทนา สุริยง
หม่อมราชวงศ์อำพน สุริยง
หม่อมราชวงศ์หญิงอัจจิมา สุริยง
สิ้นชีพิตักษัย

หม่อมเจ้าอติวงศ์วิวัสวัติ สุริยง สิ้นชีพิตักษัย 21 พฤศจิกายน พ.ศ. 2549 สิริพระชันษา 89 ปี 3 เดือน 21 วัน มีพิธีพระราชทานเพลิงศพ ณ วัดพระศรีมหาธาตุวรมหาวิหาร วันที่ 5 มิถุนายน พ.ศ. 2550
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
ฤทธิ์ ลือชา

| ฤทธิ์ ลือชา |
| --- | --- |
ชื่อเกิด: ชรินทร์ คุ้มแพรวพรรณ
เกิด: 6 สิงหาคม พ.ศ. 2487 (80 ปี) จังหวัดลพบุรี ประเทศไทย
อาชีพ: นักแสดง นักการเมือง
ปีที่แสดง: พ.ศ. 2521 - ปัจจุบัน​
ฤทธิ์ ลือชา นักแสดงดาวร้ายอาวุโสและนักการเมืองชาวไทย อดีตสมาชิกพรรคเพื่อไทย และพรรคไทยรักษาชาติ
ประวัติ

ฤทธิ์ ลือชา เป็นชาวไทยมุสลิมเชื้อสายปาทาน เกิดเมื่อวันที่ 6 สิงหาคม พ.ศ. 2487 ที่อำเภอบ้านหมี่ จังหวัดลพบุรี เมื่ออายุ 16 ได้เข้าเรียนที่โรงเรียนอินทรศึกษา  เมื่อจบการศึกษาแล้ว จะสอบเอ็นทรานซ์ ในตอนอายุ 18 แต่ทว่าสอบไม่ติด จึงย้ายไปอยู่ที่จังหวัดสระบุรี ซึ่งเป็นชุมชนแขกปาทานที่มีชื่อเสียง เพื่อช่วยดูแลกิจการครอบครัวของน้องสาว ซึ่งเป็นฟาร์มปศุสัตว์เลี้ยงวัว ฤทธิ์มีหน้าที่ช่วยรีดนมวัวส่งขายตอนเช้า
เข้าสู่วงการการแสดงด้วยการได้รับการติดต่อจากกองถ่ายภาพยนตร์ให้ช่วยจัดหาสถานที่และอุปกรณ์ในการถ่ายทำที่จังหวัดสระบุรีเนื่องจากเป็นผู้กว้างขวางในพื้นที่ จึงถูกชักชวนให้เข้าวงการจาก พร ไพโรจน์ แสดงครั้งแรกในภาพยนตร์เรื่อง ข้ามาคนเดียว ในปี พ.ศ. 2521 โดยได้สมญานามว่าเป็นโอมาร์ ชารีฟ​เมืองไทย มีรูปร่างสูงใหญ่และหนวดเครา ฤทธิ์เคยได้รับรางวัลเมขลามากถึง 8 รางวัลด้วยกัน จากละครโทรทัศน์เรื่องต่าง ๆ ภาพยนตร์ที่สร้างชื่อเสียงเช่นภาพยนตร์เบาสมองเรื่องกองพันทหารเกณฑ์(2527) ทหารเกณฑ์เจอผี(2527) และกองพันทหารใหม่(2528) ในบทบาทจ่าหัวชะโดครูฝึกทหารจอมอึด โดยในเรื่องหลังเขาได้ลงทุนโกนหนวดโชว์ใบหน้าที่เกลี้ยงเกลาและได้รับความนิยมเพิ่มขึ้นในหมู่ผู้ชม ส่วนแก้วขนเหล็ก(2526) และจอมเมฆินทร์(2528) ฤทธิ์รับบทผีดูดเลือดพันปี และรับบทมือปืนนักฆ่าจอมโหดในเรื่องมือปืนผีสิง(2529) และดวลปืน(2529) ตามลำดับ ซึ่งบทบาทที่ได้รับก็มีความหลากหลายและมีรายชื่อนำแสดงในแทบทุกเรื่องในยุคหนึ่ง
เขาจบการศึกษาระดับปริญญาตรีจากคณะมนุษยศาสตร์ มหาวิทยาลัยรามคำแหง, ปริญญาโท รัฐศาสตรมหาบัณฑิต และปริญญาเอก รัฐศาสตรดุษฎีบัณฑิตจากมหาวิทยาลัยเดียวกัน ด้านชีวิตครอบครัว สมรสตั้งแต่ก่อนเข้าวงการบันเทิง มีบุตรด้วยกันทั้งสิ้น 5 คน เป็นลูกชาย 1 คน ลูกสาว 4 คน โดยมีบุตรสาวคนหนึ่ง คือ ประดับดาว คุ้มแพรวพรรณ (ไจแอนท์) ซึ่งเคยติด 1 ใน 10 ผู้เข้าประกวดร้องเพลงจากรายการ The Singer ทางช่อง 3 เมื่อปี พ.ศ. 2550 ปัจจุบันนอกจากการเป็นนักแสดงแล้ว ยังมีกิจการร้านอาหาร ชื่อร้านบุญบันดาล ที่จังหวัดสระบุรีอีกด้วย
ผลงานในระยะหลังได้แก่ กษัตริยา ทางช่อง 5 และเริ่มเปลี่ยนบทบาทไปรับบทที่อาวุโสและสุขุมขึ้น เช่น บทพ่อ ในซิทคอมชุด รักแปดพันเก้า ทางช่อง 9 เป็นต้น เคยมีโปรโมเตอร์บางคนเชิญไปร้องเพลงชาติไทยให้นักมวยสากลเวลามีการป้องกันแชมป์ ในทางสังคมฤทธิ์ให้สัมภาษณ์ว่านอกเหนือจากรีดนมทุกประเภทแล้ว เขายังสนใจการเล่นไก่ชน ถึงขนาดได้ดำรงตำแหน่งเป็นนายกสมาพันธ์ไก่ชนไทย ส่งเสริมการเลี้ยงไก่ชน
งานการเมือง

ในทางการเมืองเคยลงสมัครรับเลือกตั้งเป็นสมาชิกวุฒิสมาชิก (ส.ว.) ของกรุงเทพมหานคร  เมื่อเดือนเมษายน ปี พ.ศ. 2549 แต่ไม่ได้รับการเลือกตั้ง และเป็นผู้ที่สนิทสนมกับ ร.ต.อ.เฉลิม อยู่บำรุง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ในปี พ.ศ. 2562 เขาสมัครเข้าเป็นสมาชิกพรรคไทยรักษาชาติก่อนที่พรรคถูกยุบ
ผลงานการแสดง > ละครโทรทัศน์

2533 ทูตมรณะ ช่อง 7
2534 พิษสวาท ช่อง 5
2540 นางละคร ช่อง 7
2540 สัมปทานหัวใจ ช่อง 7
2541 ลูกตาลลอยแก้ว ช่อง 7
2541 กิ่งไผ่ ช่อง 7
2541 ระย้า ช่อง 7
2541 เดชแม่ยาย ช่อง 9
2541 บังเอิญรวยช่วยไม่ได้ ช่อง 5
2542 ขุนเดช ช่อง 7
2542 คู่อันตรายดับเครื่องชน ช่อง 7
2542 ฝนแรก ช่อง 7
2542 ลูกหว้า ช่อง 7
2543 บ้านไร่เรื่อนตะวัน ช่อง 7
2543 อังกอร์ ช่อง 7
2543 ชาติมังกร ช่อง 7
2543 ทองหลังพระ (ละครเทิดพระเกียรติ) ช่อง 7
2543 บ้านไร่สายสวาท ช่อง 3
2544 ส่วย สะท้านแผ่นดิน ช่อง ไอทีวี
2544 คมพยาบาท ช่อง 7
2544 นายฮ้อยทมิฬ ช่อง 7
2544 ขอดเกล็ดมังกร ช่อง 7
2544 เพชรตัดเพชร ช่อง 7
2544 ขุมทรัพย์แม่น้ำแคว ช่อง 7
2544 ปิ่นไพร ช่อง 7
2544 รักเท่าฟ้า ช่อง 7
2544 กำนันหญิง ช่อง 7
2545 ล่าสุดขอบฟ้า ช่อง 7
2545 จอมคนปล้นผ่าโลก ช่อง 7
2545 รอยไถ ช่อง 7
2545 พยัคฆ์ร้าย โอมเพี้ยง ช่อง 3
2545 วิญญาณหรรษา ช่อง 3
2546 กษัตริยา ช่อง 5
2546 มหาราชกู้แผ่นดิน ช่อง 5
2546 หักเหลี่ยมพระกาฬ ช่อง 3
2546 ผู้ใหญ่ลีกับนางมา ช่อง ITV
2546 รักข้ามคลอง ช่อง 7
2547 รักแปดพันเก้า ช่อง 9
2548 อังกอร์ 2 ช่อง 7
2549 เหล็กไหล ช่อง 7
2549 เจ้าสาวบ้านไร่ ช่อง 3
2550 ชุมแพ ช่อง 7
2551 ผ่าโลกบันเทิง ช่อง 7
2551 ทหารหญิงหัวใจแหวว ช่อง 7
2552 เสาร์ 5 ช่อง 7
2553 คุณชายตำระเบิด ช่อง 7
2554 เสาร์ 5 ตอน ทับทิมสยาม ช่อง 7
2554 เรือนล้อมรัก ช่อง 7
2554 เรารักพระเจ้าอยู่หัว เรื่อง : น้ำ ช่อง 7
2555 นางสิงห์สะบัดช่อ ช่อง 5
2556 ฟ้าจรดทราย ช่อง 7
2557 ที่นี่อเวจีนิเวศน์ ช่อง จ๊ะทิงจา
2557 เนตรนาคราช ช่อง 7
2558 สาวน้อยอ้อยควั่น ช่อง 7
2559 ทอง 10 ช่อง 7
2559 สี่ยอดกุมาร ช่อง 7
2559 ดิน น้ำ ลม ไฟ ช่อง 7
2560 สงครามเพลง ช่อง 3 เอสดี
2560 ขุนแผนแสนสะท้าน ตอน แค้นทหารหลวง ช่อง จ๊ะทิงจา
2560 อุทัยเทวี ช่อง 7
2561 สังข์ทอง ช่อง 7
2562 นางสิบสอง ช่อง 7
2565 ลูกผู้ชายชื่อไกรทอง ช่อง 7
2567 ดาบเจ็ดสี มณีเจ็ดแสง ช่อง 7
ผลงานอื่น

แสดงมิวสิกวีดีโอเพลง ร้ายก็รัก ของ โจอี้ บอย (2554)
เข้าแข่งขันในรายการโจ๊กตัดโจ๊ก ตันฉบับสลับเพลง ในเพลง เป็นไปไม่ได้ (2566)
แหล่งข้อมูลอื่น

ฤทธิ์ ลือชา ที่อินเทอร์เน็ตมูวีเดตาเบส
ชีวประวัติ ฤทธิ์ ลือชา ที่ ฐานข้อมูลภาพยนตร์ไทย
| ด ค กรางวัลเมขลา สาขานักแสดงสมทบชายดีเด่น |
| --- | --- |
2524–2550:  สมจินต์ ธรรมทัต (2524)  อำนวย ศิริจันทร์ (2525)  จีรศักดิ์ ปิ่นสุวรรณ (2526)  มีศักดิ์ นาครัตน์ (2528)  นพพล โกมารชุน (2529)  วิทยา สุขดำรงค์ (2530)  ชลิต เฟื่องอารมย์ (2531)  ปัญญา นิรันดร์กุล (2532)  รุจน์ รณภพ (2533)  ปัญญา นิรันดร์กุล (2534)  เด่น ดอกประดู่ (2535)  บดินทร์ ดุ๊ก (2536)  ศิริศักดิ์ นันทเสน (2537)  พลรัตน์ รอดรักษา (2538)  พอเจตน์ แก่นเพชร (2539)  ฤทธิ์ ลือชา (2540)  มนต์ชัย ภราดรบัญชา (2541)  ฤทธิ์ ลือชา (2542)  ปัญญา นิรันดร์กุล (2543)  กรรชัย กำเนิดพลอย (2544)  อัมรินทร์ สิมะโรจน์ (2545)  สุประวัติ ปัทมสูต (2547) 
2551–2575:  ชุมพร เทพพิทักษ์ (2554)  โกสินทร์ ราชกรม (2555)
เอริก การ์ซิอา

เอริก การ์ซิอา มาร์เตรต (สเปน: Eric García Martret; เกิด 9 มกราคม ค.ศ. 2001) เป็นนักฟุตบอลชาวสเปน ปัจจุบันเล่นในตำแหน่งเซ็นเตอร์แบ็กให้กับบาร์เซโลนา สโมสรในลาลิกา และทีมชาติสเปน
การ์ซิอาเริ่มต้นอาชีพนักฟุตบอลกับศูนย์ฝึกฟุตบอลลามาซิอา ก่อนที่จะย้ายสู่ทีมเยาวชนของแมนเชสเตอร์ซิตีเมื่ออายุ 17 ปี ก่อนที่จะลงเล่นกับทีมชุดใหญ่ครั้งแรกในวันที่ 21 กันยายน ค.ศ. 2019 เขาเป็นส่วนหนึ่งของทีมที่ชนะเลิศเอฟเอคอมมิวนิตีชีลด์ 2019 และคาราบาวคัพ 2020 ในฤดูกาลสุดท้ายของเขากับแมนฯ ซิตี เขาคว้าแชมป์พรีเมียร์ลีก และรองชนะเลิศยูฟ่าแชมเปียนส์ลีก ในเดือนมิถุนายน ค ศ. 2022 เขาเซ็นสัญญาโดยไม่มีค่าตัวเป็นเวลาห้าปีกับบาร์เซโลนา โดยมีค่าฉีกสัญญา 400 ล้านยูโร ก่อนถูกยืมตัวไปฌิโรนา ในปี ค.ศ. 2023
เขายังลงเล่นให้กับทีมชาติสเปนมาตั้งแต่ระดับเยาวชน เขาช่วยให้ทีมรุ่นอายุไม่เกิน 17 ปี และรุ่นอายุไม่เกิน 19 ปี ชนะเลิศการแข่งขันชิงแชมป์แห่งชาติยุโรป เขามีชื่อติดทีมชาติชุดใหญ่เพื่อแข่งขันฟุตบอลชิงแชมป์แห่งชาติยุโรป ในปี ค.ศ. 2021 ในเดือนถัดมาเขาช่วยให้ทีมรุ่นอายุไม่เกิน 23 ปี ได้รับเหรียญเงินโอลิมปิกฤดูร้อน 2020 ที่โตเกียว ในเดือนตุลาคม ปีเดียวกัน เขาพาทีมชุดใหญ่ได้รองชนะเลิศยูฟ่าเนชันส์ลีก และเป็นส่วนหนึ่งของสเปนในฟุตบอลโลก 2022
สโมสรอาชีพ > แมนเชสเตอร์ซิตี

การ์ซิอา เกิดในบาร์เซโลนา แคว้นกาตาลุญญา ประเทศสเปน เขาเข้าร่วมศูนย์ฝึกฟุตบอลลามาซิอา ในปี ค.ศ. 2008 ก่อนที่จะย้ายไปทีมเยาวชนของแมนเชสเตอร์ซิตี ในปี ค.ศ. 2017 เขายังได้รับเลือกให้เป็นกัปตันทีมของชุดอายุไม่เกิน 18 ปี และ 19 ปีในรายการยูฟ่ายูธลีก ในฤดูกาลแรกของเขากับแมนฯ ซิตี
เขาได้เข้าร่วมกับทีมชุดใหญ่ครั้งแรกในช่วงการไปปรีซีซันที่สหรัฐอเมริกา ในช่วงกลางปี ค.ศ. 2018 ก่อนที่ในวันที่ 18 ธันวาคม ค.ศ. 2018 การ์ซิอา ได้ลงเล่นนัดแรกกับแมนเชสเตอร์ซิตีชุดใหญ่ในนัดที่พวกเขาพบกับเลสเตอร์ซิตี ในรายการคาราบาวคัพ รอบก่อนรองชนะเลิศ ที่คิงเพาเวอร์สเตเดียม โดยเขาลงเล่นในตำแหน่งเซ็นเตอร์แบ็ก คู่กับนิโกลัส โอตาเมนดี ในระบบ 4–3–3 โดยผลจบลงด้วยการเสมอกันด้วยคะแนน 1–1 ก่อนที่แมนฯ ซิตีจะเอาชนะไปในช่วงการดวลลูกโทษ ก่อนที่ในวันที่ 4 สิงหาคม ค.ศ. 2019 การ์ซิอา เขามีชื่อเป็นตัวสำรองในเกมเอฟเอคอมมิวนิตีชีลด์ 2019 พบกับลิเวอร์พูล โดยแมนฯ ซิตี คว้าแชมป์ได้สำเร็จ หลังจากเอาชนะในช่วงการดวลลูกโทษ 5–4 หลังเสมอกันใน 90 นาที 1–1 นับเป็นการชนะเลิศครั้งแรกในระดับอาชีพของการ์ซิอา ในวันที่ 21 กันยายน ค.ศ. 2019 เขาได้ลงเล่นในพรีเมียร์ลีกครั้งแรก ในนัดที่พวกเขาเอาชนะวอตฟอร์ด จากการถูกเปลี่ยนตัวลงมาแทน โอตาเมนดี ในนาทีที่ 63 โดยทีมของเขาเอาชนะไปด้วยคะแนน 8–0
ในวันที่ 30 ธันวาคม ค.ศ. 2019. การ์ซิอา ได้ลงเล่นเป็นตัวจริงในพรีเมียร์ลีกครั้งแรก ในนัดเหย้ากับเชฟฟิลด์ยูไนเต็ด โดยทีมของเขาเอาชนะไปด้วยคะแนน 2–0 รวมถึง ในอีกสามวันถัดมากับเอฟเวอร์ตัน โดยแมนฯ ซิตี ชนะไปด้วยคะแนน 2–1
ในวันที่ 17 กรกฎาคม ค.ศ. 2020 การ์ซฺอา ได้ลงเล่นเป็นตัวจริงในเกมลีกกับอาร์เซนอลโดยแมนฯ ซิตี เอาชนะไปด้วยคะแนน 3–0 ในช่วงท้ายเกม การ์ซิอา ได้เข้าปะทะกับ แอแดร์ซง โมไรส์ ในตอนแรกทำให้เขาหมดสติ การ์เซีย ได้รับการรักษาในสนามเป็นเวลานานก่อนที่จะถูกนำออกจากสนามและให้ออกซิเจน และถูกนำตัวส่งโรงพยาบาลในทันที ถึงแม้จะเกิดเหตุการณ์ร้ายแรงแต่เขาก็สามารถออกจากโรงพยาบาลได้ในวันรุ่งขึ้น ผู้จัดการทีม แป็ป กวาร์ดิออลา กล่าวในงานแถลงข่าวว่าการ์ซิอาได้รับการถูกกระทบกระแทก และคาดว่าเขาจะฟิตภายใน 10 วัน
ในวันที่ 6 สิงหาคม ค.ศ. 2020 กวาดิโอลา ได้กล่าวในงานแถลงข่าวว่า การ์ซิอา ได้ปฏิเสธที่จะต่อสัญญาที่จะหมดลงในเดือนมิถุนายน ค.ศ. 2021
สโมสรอาชีพ > บาร์เซโลนา

ในวันที่ 1 มิถุนายน ค.ศ. 2021 บาร์เซโลนา ได้เปิดตัวและเซ็นสัญญา การ์ซิอา เข้าร่วมทีมอย่างเป็นทางการ โดยไม่มีค่าย้ายทีม โดยเซ็นสัญญากันทั้งสิ้น 5 ปี และมีค่าฉีกสัญญา 400 ล้านยูโร โดยสัญญาจะมีผลตั้งแต่วันที่ 1 กรกฎาคม ค.ศ. 2021 เป็นต้นไปหลังจากสัญญาของเขากับแมนฯ ซิตี หมดลง เขาได้ลงเล่นนัดแรกในวันที่ 15 สิงหาคม ในลาลิกานัดแรกของฤดูกาล ในตำแหน่งเซ็นเตอร์แบ็กคู่กับฌาราร์ต ปิเก ช่วยให้ทีมเอาชนะเรอัลโซซิเอดัด 4–2 ที่กัมนอว์ ในนัดถัดมาในอีก 6 วันถัดมา ในนัดที่เสมอกับอัตเลติกบิลบาโอ 1–1 ที่ซันมาเมส เขาได้รับใบแดงไล่ออกจากสนามในนาทีที่ 90+3 หลังการทำฟาล์วนิโก วิลเลียมส์ ในวันที่ 29 กันยายน การ์ซิอา ถูกไล่ออกเป็นครั้งที่สองหลังจากได้รับใบเหลืองสองใบ ในนัดที่แพ้ต่อไบฟีกา 0–3 ในยูฟ่าแชมเปียนส์ลีกรอบแบ่งกลุ่ม
สโมสรอาชีพ > ระดับทีมชาติ > ระดับเยาวชน

เขาได้เป็นตัวแทนของทีมชาติสเปน ในระดับรุ่นอายุไม่เกิน 16 ปีในปี ค.ศ. 2017 เขายังเป็นตัวแทนของทีมรุ่นอายุไม่เกิน 17 ปี ในชุดชนะเลิศการแข่งขันชิงแชมป์แห่งชาติยุโรป ที่โครเอเชีย และรองชนะเลิศฟุตบอลโลกเยาวชนรุ่นอายุไม่เกิน 17 ปี ที่อินเดีย หลังแพ้ให้กับอังกฤษ ในรอบชิงชนะเลิศ 5–2 ในปีถัดมา เขายังเป็นกัปตันของทีมในการแข่งขันชิงแชมป์แห่งชาติยุโรป ที่อังกฤษ เขาทำสองประตูได้ในรอบแบ่งกลุ่มกับเยอรมนี และเซอร์เบีย ก่อนจะแพ้ให้กับเบลเยียม ในรอบก่อนรองชนะเลิศในปี ค.ศ. 2019 เขายังเป็นตัวแทนให้กับทีมรุ่นอายุไม่เกิน 19 ปี ช่วยให้สเปนชนะเลิศการแข่งขันชิงแชมป์แห่งชาติยุโรป ที่อาร์มีเนีย โดยเขาได้ลงเล่นในตำแหน่งเซ็นเตอร์แบ็กคู่กับอูโก กียามองครบทุกนาทีในช่วงปลายปีเดียวกัน เขายังเป็นตัวแทนของทีมรุ่นอายุไม่เกิน 21 ปี ในฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 รอบคัดเลือก ช่วยให้ทีมผ่านเข้าสู่รอบสุดท้ายได้สำเร็จ
สถิติอาชีพ > สโมสร

| สโมสร | ฤดูกาล | ลีก | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | อีเอฟแอลคัพ> ลงเล่น | อีเอฟแอลคัพ> ประตู | ยูฟ่าแชมเปียนส์ลีก> ลงเล่น | ยูฟ่าแชมเปียนส์ลีก> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| แมนเชสเตอร์ซิตี | 2018–19 | พรีเมียร์ลีก | 0 | 0 | 0 | 0 | 3 | 0 | 0 | 0 | 0 | 0 | 3 | 0 |
| แมนเชสเตอร์ซิตี | 2019–20 | พรีเมียร์ลีก | 13 | 0 | 2 | 0 | 3 | 0 | 2 | 0 | 0 | 0 | 20 | 0 |
| แมนเชสเตอร์ซิตี | 2020–21 | พรีเมียร์ลีก | 6 | 0 | 2 | 0 | 1 | 0 | 3 | 0 | — | — | 12 | 0 |
| แมนเชสเตอร์ซิตี | รวม | รวม | 19 | 0 | 4 | 0 | 7 | 0 | 5 | 0 | 0 | 0 | 35 | 0 |
| บาร์เซโลนา | 2021–22 | ลาลิกา | 26 | 0 | 1 | 0 | — | — | 9 | 0 | 0 | 0 | 36 | 0 |
| รวมทั้งหมด | รวมทั้งหมด | รวมทั้งหมด | 45 | 0 | 5 | 0 | 7 | 0 | 14 | 0 | 1 | 0 | 72 | 0 |
↑  ลงเล่นสี่นัดในยูฟ่าแชมเปียนส์ลีก ลงเล่นห้านัดในยูฟ่ายูโรปาลีก
สถิติอาชีพ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| สเปน | 2020 | 4 | 0 |
| สเปน | 2021 | 10 | 0 |
| สเปน | 2022 | 3 | 0 |
| รวม | รวม | 17 | 0 |
เกียรติประวัติ

แมนเชสเตอร์ซิตี
พรีเมียร์ลีก: 2020–21
อีเอฟแอลคัพ: 2019–20
เอฟเอคอมมิวนิตีชีลด์: 2019
ยูฟ่าแชมเปียนส์ลีก รองชนะเลิศ: 2020–21
สเปน อายุไม่เกิน 17 ปี
ฟุตบอลชิงแชมป์แห่งชาติยุโรป รุ่นอายุไม่เกิน 17 ปี: 2017
ฟุตบอลโลกเยาวชนอายุไม่เกิน 17 ปี รองชนะเลิศ: 2017
สเปน อายุไม่เกิน 19 ปี
ฟุตบอลชิงแชมป์แห่งชาติยุโรป รุ่นอายุไม่เกิน 19 ปี ชนะเลิศ: 2019
สเปน อายุไม่เกิน 23 ปี
โอลิมปิกฤดูร้อน เหรียญเงิน: 2020
สเปน
ยูฟ่าเนชันส์ลีก รองชนะเลิศ: 2021